hu hu hu hu hu hu hu hu es es hu hu hu hu hu hu hu hu hu hu fr hu hu hu hu hu pl hu hu en hu hu hu en en hu hu hu cs hu hu en hu hu hu hu hu hu en de es hu en hu hu en hu hu hu hu hu hu de hu es hu de hu ru it hu hu hu hu hu eo
Immobilia Ingatlanfejlesztő- és hasznosító Zrt. | Immobilia.hu
Kérjük engedélyezze a sütiket (cookie), a jobb alsó sarokban lévő "Elfogadom" gombra kattintva.
Az Immobilia Zrt. egy fővárosi ingatlanfejlesztő cég, amely Budapest belvárosának folyamatos és legmagasabb színvonalú fejlesztését tűzte ki célul.
A közel két évtizede működő vállalat legfőbb feladatának tekinti a belváros kereskedelmi fellendítését. A társaságot 2000 októberében Csipak Péter alapította, aki a környező ingatlanfejlesztőkhöz képest példátlanul haladó és grandiózus vízióval állt elő: a komoly történeti jelentőséggel bíró Deák Ferenc utcában meglátta a lehetőséget, hogy egy luxusszínvonalú, tematikus bevásárlóutcává alakítsa. Az Immobilia Zrt. üzletfilozófiájának kulcsfontosságú része, hogy a több mint száz éves épületek gondos megóvása, valamint az értékes építészeti hagyaték tiszteletben tartása mellett modern és innovatív megoldásaival lépést tartson a legfrissebb kereskedelmi trendekkel.
A cég 2003-ban kezdte meg a Deák Palota rekonstrukcióját.
A százéves múltra visszatekintő épület Budapest egyik legelegánsabb irodaházává vált, melyet a FIABCI nívódíj pályázatán 2005-ben a Magyar Ingatlanszövetség különdíjjal, 2008-ban pedig Pro Architectura díjjal tüntetett ki.
A fejlesztő 2005-ben egy újabb nagyszabású projekt megvalósításába kezdett: célratörő munkával és tematikus városfejlesztéssel az Immobilia életre hívta Budapest egyik legkedveltebb belvárosi célpontját, a turisták és helyiek körében is egyaránt népszerű Fashion Street bevásárló utcát. A projekt kivitelezése – az Ödenburger építész iroda tervei alapján – 2008 őszére fejeződött be.
A Deák tértől a Bécsi utcáig húzódó Deák Ferenc utca épületei ennek során visszakapták régi pompájukat, helyet biztosítva ezzel a világ vezető divat és lifestyle márkaüzleteinek.
Junior social media manager
CNN – Fashion Street is one of the best shopping destination in Budapest 2019/11/25
Exkluzív partival ünnepelte 10 éves jubileumát a Fashion Street 2019/01/13
Űrautóval érkezett a Forma 1-es pilóta a Fashion Street és Mercedes közös partijára 2018/07/27
Kézzelfogható segítség a vörösiszap áldozatainak - elkészült az első adományház 2010/12/18
Az egyik legrangosabb építészeti díjjal jutalmazták a Deák-Palota rekonstrukcióját 2008/10/07
A Deák Palota — egy Erik van Egeraat irodaház Budapesten 2008/10/03
Fashion Street Jubileumi könyv (2018) 2018
Fashion Street Magazin – Anniversary Issue 2018 2018
A Deák Ferenc utcában álló, 2004 szeptemberében átadott mintegy 5000 nm-es épület egy különleges elképzelés és egy bátor kezdeményezés megvalósulása: a száz évvel ezelőtti hangulat életre keltése a mai kor legmagasabb szintű építészeti megoldásaival. A világhírű Erick van Egeraat építész tervei alapján készült Palota 2005-ben a FIABCI nívódíj pályázaton a Magyar Ingatlanszövetség különdíját nyerte el, 2008-ban pedig Pro Architectura díjat kapott. A magas igényeket kielégítő Deák Palota első bérlői az Európai Parlament és az Európai Bizottság, a Morgan Stanley, a Fortis Bank és a Haarmann and Hemmelrath Ügyvédi Iroda voltak. Az épület a jelenlegi bérlői között tudhatja többek között a Litván Nagykövetséget, illetve négy emeleten az Itron Labs Kft.-t.
A Fashion Street egy merész álom megvalósulása. Közép Európa első és máig egyetlen, egy teljes belvárosi utcaszakaszt lefedő, mintegy 9000 nm-es, High Street fejlesztése. Az ingatlanok túlnyomórészt a Kempinski Hotel Corvinus és a The Ritz-Carlton, Budapest hotelek mögött, a Deák Ferenc sétálóutcában találhatók, a belváros szívében.
A régi, patinás épületek és az utca felújításával különlegesen elegáns környezetet teremt, olyan márkákkal, mint a Hugo Boss, Tommy Hilfiger, COS, vagy a Massimo Dutti.  A megvalósításkor a londoni Regent Street és a milánói Via Montenapoleone lebegtek példaként a tervezők szemei előtt. A Fashion Street könnyű megközelíthetőségével, széles sétáló-utcájával és gyönyörűen felújított, neoklasszikus épületeivel az utca elegáns üzletei és íncsiklandó kulinális egységek számára egyaránt tökéletes.
Mikor a Fashion Street még csupán a tervezőasztalon létező koncepció volt, az alapító már akkor elkezdte szőni az utca kibővítésére vonatkozó terveket. A Main Street projekt víziója a Fashion Street T alakú kiterjesztése a Bécsi utcában: balra a Kristóf tér, jobbra pedig az Erzsébet tér irányában.
A Main Street koncepcióját bemutató látványterveket a díjnyertes brit építész-, mérnök- és tervezőiroda,
a Foster + Partners készítette. Az Immobilia cégcsoport megközelítőleg 15 000 négyzetméternyi ingatlanportfólióval rendelkezik a Bécsi utcában. A Main Street víziójának megvalósítása még vár a fejlesztőkre; ezzel együtt pedig a belváros 18 éve megkezdett újításának, fejlesztésének és megszépítésének ugyanilyen sikeres folytatása.
Immobilia Zrt - Éves jelentés:
2021 / 2020 / 2019 / 2018
IMMOBILIA ZRT. / Deák Palota
1052 Budapest, Deák Ferenc u. 15.
+36-1- 411 2660 / +36-1- 318-1377
Copyright © 2022 Immobilia Ingatlanfejlesztő- és hasznosító Zrt. Minden jog fenntartva.
további információkmore information ElfogadomApply
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.